РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

011 Број: 06-2/1-23

23. јануар 2023. године

Београд

ЗАПИСНИК

14. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 23. ЈАНУАРА 2023. ГОДИНЕ

Седница је почела у 11,05 часова.

Седници је председавао Верољуб Арсић, председник Одбора.

Седници су присуствовали чланови Одбора: Ана Белоица, Мирослав Кондић, Светлана Милијић, Никола Радосављевић, Александра Томић, Тијана Давидовац, Владимир Обрадовић, Војислав Вујић, Драган М.Марковић и Розалија Екрес.

Седници су присуствовали заменици чланова Одбора: Зоран Стојановић (заменик Верољуба Стевановића), Ђорђе Станковић (заменик Мирослава Алексића) и Небојша Цакић (заменик Небојше Зеленовића).

Седници нису присуствовали чланови Одбора: Душан Бајатовић, Ненад Митровић, Бојана Букумировић, као ни њихови заменици.

Седници је присуствовала народни посланик која није члан Одбора Драгана Миљанић.

Седници су присуствовали представници Министарства финансија из Сектора за царински систем и политику: Снежана Карановић, помоћник министра и Лидија Ненадовић.

На предлог председника, Одбор је већином гласова (13 гласова за, 1 народни посланик није гласао) утврдио следећи

Д н е в н и р е д :

1. Разматрање Основе за закључивање Споразума између Европске уније и Републике Србије о учешћу Републике Србије у програму Европске уније „Царина“ о сарадњи у области царина и текста Споразума између Европске уније и Републике Србије о учешћу Републике Србије у програму Европске уније „Царина“ о сарадњи у области царина, које је доставила Влада ради давања сагласности надлежног одбора за привремену примену Споразума до његовог ступања на снагу (03 број 337-2967/22 од 30. децембра 2022. године).

Пре преласка на рад по утврђеним тачкама дневног реда, Одбор је већином гласова (12 гласова за, 1 уздржан, 1 народни посланик није гласао), без примедби, усвојио записник са 12. седнице Одбора и такође већином гласова (12 гласова за, 1 уздржан, 1 народни посланик није гласао), без примедби, усвојио записник са 13. седнице Одбора.

**Прва тачка дневног реда:** **Разматрање Основе за закључивање Споразума између Европске уније и Републике Србије о учешћу Републике Србије у програму Европске уније „Царина“ о сарадњи у области царина и текста Споразума између Европске уније и Републике Србије о учешћу Републике Србије у програму Европске уније „Царина“ о сарадњи у области царина, које је доставила Влада ради давања сагласности надлежног одбора за привремену примену Споразума до његовог** **ступања на снагу**

Предложене Основе за закључивање Споразума образложила је Снежана Карановић, помоћник министра у Министарству финансија, истакавши да су основни разлози са давање сагласности за привремену примену Споразума, усклађивање прописа Републике Србије са прописима Европске уније из области царина, и прикључивање Србије Европској унији. Такође, један од кључних разлога за давање сагласности за привремену примену Споразума је и обезбеђивање средстава за Заједничку коминикациону мрежу тј.заједнички интерфејс систем тзв. CCN/CSI систем, који је Републици Србији неопходан како би се обезбедила примена конвенције о заједничком транзиту.

На основу члана 8. став 1. Закона о закључивању и извршавању међународних уговора и члана 55. Пословника Народне скупштине , Одбор за финансије, републички буџет и контролу трошења јавних средстава, је већином гласова ( 12 гласова за, 1 против и 1 народни посланик није гласао) одлучио да донесе

О Д Л У К У

1. Даје се сагласност Влади Републике Србије да прихвати да се Споразум између Европске уније и Републике Србије о учешћу Републике Србије у програму Европске уније „Царина“ о сарадњи у области царина привремено примењује до његовог ступања на снагу.

Седница је завршена у 11,20 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић Верољуб Арсић